|  |  |
| --- | --- |
|  | **EELNÕU** |
|  | 17.01.2024 nr 1-4/24/145 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Kinnisasjade omandamine** |
|  |
| Tapa Vallavalitsus esitas 05.01.2023 Keskkonnaministeeriumile taotluse Lääne-Viru maakonnas Tapa vallas Tapa linnas asuva Eesti Vabariigile kuuluva Vilgutametsa kinnisasja (katastritunnus 79201:001:0127) jagamiseks ning jagamisel moodustatava transpordimaa ja üldkasutatava maa sihtotstarbega krundi otsustuskorras tasuta võõrandamiseks riigivaraseaduse (edaspidi RVS) § 33 lõike 1 punkti 1 alusel Tapa vallale.  Vilgutametsa kinnisasi jääb Tapa Vallavolikogu 24.11.2022 otsusega nr 56 kehtestatud Tapa linnas asuva Liblika maaüksuse ja selle lähiala detailplaneeringu alale. Maa-amet nõustus 27.01.2023 kirjas nr 7-2/23/300-3 Vilgutametsa kinnisasja jagamisega vastavalt detailplaneeringule. Vallavalitsus korraldas kinnisasja jagamise, mille käigus moodustati Tankla haljasala (katastritunnus 79201:001:0952, pindala 2533 m2, sihtotstarve üldkasutatav maa) ja Tankla tee (katastritunnus 79201:001:0953, pindala 1355 m2, sihtotstarve transpordimaa) kinnisasjad. Kinnistud on Tapa vallale vajalikud avaliku teenuse osutamiseks. Tankla tee kinnisasjale on detailplaneeringu kohaselt planeeritud tanklat avalikes huvides teenindav tee.  Lähtudes RVS § 46 lõike 2 punktist 1 ning Vabariigi Valitsuse 09.03.2023 määruse nr 22 „Kinnisasja erakorralise hindamise kord" § 15 lõike 1 alusel maa korralise hindamise metoodikast ja tulemusest koostas Maa-amet 05.12.2023 kinnisvara väärtuse määramiseks hindamisaruanded, mille kohaselt on Tankla haljasala kinnisasja harilik väärtus 6330 eurot ja Tankla tee kinnisasja harilik väärtus 950 eurot.  Riigivara võõrandamise aegne harilik väärtus on oluline, kui RVS § 33 lõike 1 punkti 1 alusel omandatud riigivara edasi võõrandatakse, koormatakse hoonestusõigusega või ei kasutata riigilt tasuta omandatud kinnisasja sihtotstarbeliselt. Sellistel juhtudel tuleb riigivara tasuta omandanud isikul tasuda riigile RVS § 33 lõigetes 31-5 sätestatud hüvitis, mille arvestamise aluseks on võõrandamise hetkel hindamisaruandes määratud kinnisasja harilik väärtus.  Vastavalt eeltoodule ning Tapa Vallavolikogu 28.01.2019 määruse nr 47 „Tapa vallavara valitsemise kord” § 5 lg 1 ja lg 2 p 5, § 6 lg 1 p 3, § 10 lg 1 ja 3 alusel:   1. Nõustuda Maa-ameti esitatud hindamisaruannetega ja omandada Eesti Vabariigilt Tapa vallale tasuta järgmised Tapa linnas asuvad kinnisasjad:   1.1 Tankla haljasala (Tartu Maakohtu kinnistusosakonna registriosa nr 23190250, katastritunnus 79201:001:0952, pindala 2533 m2, sihtotstarve 100% transpordimaa, väärtus 6330.-eurot);  1.2 Tankla tee (Tartu Maakohtu kinnistusosakonna registriosa nr 23190350, katastritunnus 79201:001:0953, pindala 1355 m2, sihtotstarve 100% üldkasutatav maa, väärtus 950.- eurot) .   1. Võõrandamislepingu sõlmimise kulud (notaritasu ja riigilõivu) kannab Tapa vald. 2. Tapa Vallavalitsusel korraldada punktis 1 nimetatud kinnistute ostmiseks vajalikud toimingud ja lepingu sõlmimine. 3. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
|  |  |

|  |  |  |
| --- | --- | --- |
|  | | |
|  | | |
|  | | |
| Eelnõu koostaja | Linda Kelu-Toome, maakorraldaja |
| Eelnõu esitaja ja ettekandja | Linda Kelu-Toome, maakorraldaja |